פביאן ספורקסלדה

פביאן מיטשל ספורקסלדה (בהולנדית: Fabian Mitchel Sporkslede; נולד ב-3 באוגוסט 1993 באמסטלפיין שבהולנד) הוא כדורגלן הולנדי המשחק בעמדת המגן הימני בקבוצת בני סכנין מליגת העל הישראלית.

קריירת מועדונים 
ספורקסלדה גדל במחלקת הנוער של א.ז. אלקמאר, ובשנת 2007 עבר למחלקת הנוער של אייאקס. ב-26 בספטמבר 2012 ערך את הופעת הבכורה שלו בקבוצה הבוגרת של המועדון, בניצחון 3-0 על אוטרכט במסגרת הגביע ההולנדי. שלושה ימים לאחר מכן ערך את הופעת הבכורה שלו בליגת העל ההולנדית, כשהחליף את ראיין באבל בניצחון 1-0 על טוונטה. ארבעה ימים לאחר הופעת הבכורה שלו בליגה ערך ספורקסלדה את הופעת הבכורה שלו במסגרת אירופית, בהפסד 4-1 לריאל מדריד במסגרת שלב הבתים של ליגת האלופות לעונת 2012/2013.

ב-10 ביולי 2014 הושאל ספורקסלדה לווילם II מליגת העל ההולנדית. בסך הכל ערך הופעת ליגה אחת במדי המועדון, והוסיף הופעה אחת בגביע ההולנדי, ובחלון ההעברות של החורף חזר לאייאקס. ב-1 ביולי 2015 שוחרר מהמועדון.

ב-28 בינואר 2016 חתם בקייבו ורונה, והושאל למשך חצי עונה ללופה קסטלי רומאני מהסרייה ג'.

ב-23 ביולי 2016 חתם ספורקסלדה בנאק ברדה מליגת המשנה ההולנדית. בתום עונת  העפיל עם המועדון לליגת העל ההולנדית, ובעונות  ו- שיחק עם המועדון בליגת העל ההולנדית. בסך הכל ערך 65 הופעות ליגה במדי המועדון.

ב-27 בספטמבר 2019 חתם על חוזה לעונה אחת בוואלבייק מליגת העל ההולנדית. בסך הכל ערך שש הופעות ליגה במדי המועדון.

ב-5 בינואר 2021 חתם על חוזה לשתי עונות בדינמו טביליסי מליגת העל הגאורגית. הוא ערך 30 הופעות ליגה והבקיע שני שערים בעונת , וב-1 בינואר 2022 שוחרר מהמועדון.

ב-29 בינואר 2022 חתם ספורקסלדה בבני סכנין מליגת העל הישראלית. ב-31 בינואר ערך את הופעת הבכורה שלו במועדון, בניצחון 1-0 על עירוני קריית שמונה במסגרת הליגה.

קריירה בינלאומית 
בצעירותו, שיחק בנבחרות הצעירות של הולנד.

ב-24 במרץ 2023 ערך את הופעת הבכורה שלו בנבחרת סורינאם בהפסד 2-0 ל.

תארים 
אייאקס
 אליפות הולנד (1): 2012/2013

דינמו טביליסי
 הסופר קאפ הגאורגי (1): 2021

קישורים חיצוניים

הערות שוליים 

כדורגלנים הולנדים
כדורגלנים סורינאמים
מגני כדורגל הולנדים
מגני כדורגל סורינאמים
כדורגלני אייאקס
כדורגלני וילם II
כדורגלני קייבו ורונה
כדורגלני נאק ברדה
כדורגלני ואלבייק
כדורגלני דינמו טביליסי
כדורגלני בני סכנין
כדורגלנים זרים בישראל
כדורגלני נבחרת סורינאם
ספורטאים הולנדים באיטליה
ספורטאים זרים בגאורגיה
ספורטאים הולנדים בישראל
ספורטאים זרים באיטליה
ספורטאים סורינאמים בישראל
הולנדים שנולדו ב-1993
סורינאמים שנולדו ב-1993